शबाना रझा

शबाना रझा उर्फ नेहा बाजपाई किंवा निव्वळ नेहा या एक हिंदी चित्रपट सृष्टीतील अभिनेत्री आणि चित्रपट निर्माती आहेत.

कारकीर्द 
शबाना रझा यांनी इस १९९८ साली बॉबी देओल सोबत 'करीब' चित्रपटाद्वारे हिंदी चित्रपट सृष्टीत पदार्पण केले. त्यांचा पुढील चित्रपट 'होगी प्यार की जीत' हा १९९९ साली प्रदर्शित झाला, ज्यात त्यांनी अजय देवगणसोबत प्रमुख भूमिका साकारली. यानंतर  फिजा (२०००), राहुल (२००१) आणि आत्मा सह विविध चित्रपटात काम केले. हिंदी व्यतिरिक्त २००१ साली 'अल्ली थंढा वानम' या तामिळ तसेच 'मुस्कान' या कन्नड भाषेतील चित्रपटात देखील त्यांनी काम केले. छोट्याशा विश्रांतीनंतर, त्यांनी 'ॲसिड फॅक्टरी' (२००८) आणि 'अलिबाग' ( २०११) चित्रपटात अभिनय केला. अलिबाग या चित्रपटात त्यांनी आपले मूळ नाव 'शबाना रझा' वापरले. त्यांच्या म्हणण्यानुसार करीब या पहिल्या चित्रपटात त्यांचे 'नेहा' असे त्यांच्या मनाविरुद्ध नामकरण झाले होते.

कौटुंबिक पार्श्वभूमी 
रझा यांचा जन्म १८ एप्रिल १९७५ साली महाराष्ट्रातील नांदेड येथे एका मुस्लिम कुटुंबात झाला होता. आपला पहिला चित्रपट करीब च्या निर्मिती दरम्यान त्या अभिनेते मनोज बाजपेयी जवळ आल्या आणि मग एप्रिल २००६ मध्ये हे जोडपे विवाहबद्ध झाले. या जोडप्याला आवा नायला ही मुलगी आहे.

चित्रपट सूची

अभिनय

निर्मिती 
 मिस्सिंग (हिंदी चित्रपट) - निर्माती (मनोज बाजपाई प्रा. लि.) 
 डब्ल्यू.डब्ल्यू.इ. २के२० (WWE 2K20) (व्हिडिओ गेम २०१९) - प्रकल्प व्यवस्थापक (लक्ष्य डिजिटल प्रा. लि.)

संदर्भ

बाह्य दुवे

हिंदी चित्रपट अभिनेत्री
हिंदी चित्रपट निर्माते
मराठी व्यक्ती
तमिळ चित्रपट अभिनेत्री
कन्नड चित्रपट अभिनेत्री
स्त्री चरित्रलेख